OpenLLM-France/wikimedia huggingface dataset:
# Au cœur du mensonge

Au cœur du mensonge és una pel·lícula policíaca francesa dirigida per Claude Chabrol, estrenada el 1999.

## Argument

A la Bretanya, a Saint-Malo, un comissari de policia investiga sobre la mort d'una nena, violada i estrangulada i sobre la mort, en circumstàncies sospitoses, d'un escriptor, estrella d'un programa d'entrevistes. Protagonista de la pel·lícula un pintor coix, René, que té una relació problemàtica amb la seva esposa Vivian. L'home, pensant que és un assassí, s'acusa d'un crim que no ha comès.

## Repartiment

* Sandrine Bonnaire: Vivianne Sterne
* Jacques Gamblin: René Sterne
* Antoine de Caunes: Germain-Roland Desmot
* Valeria Bruni Tedeschi: Comissari Frédérique Lesage
* Bernard Verley: Inspector Loudun
* Bulle Ogier: Évelyne Bordier
* Pierre Martot: Regis Marchal
* Noël Simsolo: Monsieur Bordier

## Referències

* ↑ «Au coeur du mensonge». Allocine.
# Bailleul

«Bailleul» té aquests significats:
* Bailleul (Hainaut), antic municipi belga, fusionat amb Estaimpuis
* Bailleul (Nord), municipi francès, situat a la regió de Nord – Pas-de-Calais, al departament de Nord – Pas-de-Calais.
* Bailleul (Orne), municipi francès, situat al departament de l'Orne i a la regió de Baixa Normandia.
* Bailleul (Somme), municipi francès, situat al departament del Somme i a la regió de Picardia.
* Bailleul-Neuville, municipi francès, situat al departament del Sena Marítim i a la regió d'Alta Normandia.
* Le Bailleul municipi francès, situat al departament del Sarthe i a la regió de País del Loira.
* Bailleul-aux-Cornailles, municipi francès, situat al departament del Pas-de-Calais i a la regió de Nord – Pas-de-Calais.
* Bailleul-la-Vallée, municipi francès, situat al departament de l'Eure i a la regió d'Alta Normandia.
* Bailleul-le-Soc, municipi francès, situat al departament de l'Oise i a la regió de Picardia.
* Bailleul-lès-Pernes municipi francès, situat al departament del Pas-de-Calais i a la regió de Nord – Pas-de-Calais.
* Bailleul-Sir-Berthoult, municipi francès, situat al departament del Pas-de-Calais i a la regió de Nord – Pas-de-Calais.
* Bailleul-sur-Thérain municipi francès, situat al departament de l'Oise i a la regió de Picardia.
* Cantó de Bailleul-Sud-Oest, divisió administrativa francesa situat al departament de Nord a la regió de Nord-Pas de Calais.
* Cantó de Bailleul-Nord-Est, divisió administrativa francesa situat al departament de Nord a la regió de Nord-Pas de Calais.
# Bassarisc centreamericà

El bassarisc centreamericà {Bassariscus sumichrasti) és una de les dues espècies vivents de bassarisc, dins la família dels prociònids. Aquest bassarisc viu a Centre-amèrica, des del sud de Mèxic fins a Panamà. Té una llargada corporal de 38-47 cm, amb una cua de 39-53 cm i un pes de 0,8-1,5 kg.
Aquest tàxon fou anomenat en honor del naturalista suís Adrien Jean Louis François de Sumichrast.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 399–400. ISBN 978-0801893049.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Lara González Ortega

Lara González Ortega (Santa Pola, 22 de febrer de 1992) és una jugadora d'handbol valenciana que juga al club romanès CS Rapid București i també forma part de la selecció espanyola.
L'any 2012 va competir per Espanya durant el Campionat del Món Júnior Femení. Amb el Metz va guanyar el campionat de la primera divisió francesa d'Handbol del 2013 i 2014.
Ha participat en quatre Jocs Olímpics, els darrers van ser els de París 2024.

## Referències

* ↑ EHF profile
* ↑ «Lara Ortega Gonzalez : l’atout chic et de choc». Le Républicain lorrain, 21-08-2012.
* ↑ «2014 European Championship Roster». EHF. [Consulta: 7 December 2014].
* ↑ «Lara González, el liderazgo al servicio de los demás» (en castellà), 26-07-2024. [Consulta: 7 agost 2024].
# Baltar

Baltar és un municipi de la Província d'Ourense a Galícia. Pertany a la Comarca da Limia.
Evolució demogràfica :
| 1900 | 1930 | 1950 | 1981 | 2004 |
| 3.134 | 3.145 | 3.250 | 4.018 | 1.180 |
| Fonts: INE i IGE (Els criteris de registre censal variaren i les dades de l'INE i de l'IGE poden no coincidir.) |||||

## Geografia

Baltar és un municipi d'interior, amb un relleu suau encaixat entre els Monts de Montecelo els Monts de Boullosa i la Serra de Larouco al sud que, arribant als 1.300 m., constituïx el limiti natural amb Portugal. Està regat per dos afluents del riu Limia, el ric Faramontaos i el Sales; el primer discorre pel nord i després per l'oest i el segon pel sud. El terreny és granític, sorrenc i poc fèrtil. Hi ha boscos de frondosa i coníferas a les valls i arces principalment a la Serra de Larouco. El municipi està travessat per la carretera que duu a Xinzo de Limia. Es dona una oscil·lació tèrmica acusada (14 °C), amb temperatures mitges anuals baixes (10 °C) i poques precipitacions (entre 25 i 125 mm.).

## Història

El territori va estar poblat pels limics fins al segle i quan va ser envaït per tribus bàrbares És possible que a Dourique es disputés una batalla entre el rei de Portugal i els moros. A l'època medieval era una possessió de la Casa de Monterrei. Part del municipi va constituir el Vedat Mixt

## Economia

Predomina el sector primari d'autoconsum (50% de la població), seguit de la construcció (20%), els serveis (20%) –cal citar-ne la famosa orquestra «Serra de Lluna»— i la indústria (5%). El 75% del sòl és forestal i el 20% són arços, S'hicrien porcs vaques i ovelles.

## Cultura

A la zona compresa entre els rius Sales i Feramontaos hi ha les ruïnes d'un lloc conegut com a Saler, del qual es diu que prové el nom del riu. El sivo és el vestit típic de la zona i es feia amb lli.
# Baltasar Abadal i Vallès

Baltasar Abadal i Vallès (Manresa, Bages 1886 - Barcelona, 1937) va ser un director, operador i empresari de cinema català.
Propietari del cinema Gaumont a Manresa i representant per a la venda a Espanya de les pel·lícules de les principals cases franceses de l'època (Pathé, Star Film de Méliès, etc.). A començaments del segle xx instal·là a la Rambla de Barcelona un taller per a acolorir pel·lícules, el qual obtingué un gran èxit. Com a operador i director començà rodant documentals i reportatges cinematogràfics i funda la productora Lotos Films. Realitzà un dels primers films sincronitzats en català: El Nandu va a Barcelona.

## Filmografia

1905:
* Reportajes sobre Barcelona
1906:
* Escenas del entierro de la infanta María Teresa
* Boda del rey Alfonso XIII y atentado del anarquista Morral
1907:
* Rajadel
* Can Torra del Forn
* Manresa, vista de actualidad
* La nevada del divendres
* Descarrilamiento del puente de la Noguera
* Ensorrament de la casa sota els corrals
1911:
* Catástrofe ferroviària de la línea del Norte, entre Viladecans y Olesa
1918:
* El rey de las montañas
1919:
* ¿Sueño o realidad?
1920:
* Tenacidad
* El oprobio
* Los buitres de la aldea
1923:
* ¡Cuánto he sufrido por ti, Marieta! (també amb el títol: Quant he patit per tu, Marieta!)
* Explotación de los cementos Sansón
* Ellas y ellos
1930:
* El Nandu va a Barcelona
1932-33:
* El señor Ramón (també amb el títol: El senyor Ramon)

## Referències

* Crusells Valeta, Magí (2009) Directores de Cine en Cataluña. De la A a la Z: Universitat de Barcelona. ISBN 978-84-475-3316-9 [en línia: consulta el 27.09.2012]
* BELLO CUEVAS, J A. (2010) El cine mudo español (1896-1920) y los personajes de la época. [PDF en línia: consulta el 27.09.2012]
* Filmografia de Baltasar Abadal a Complete Index to World Films
* «Baltasar Abadal i Vallès». Gran Enciclopèdia Catalana. Barcelona: Grup Enciclopèdia Catalana.
* GONZÁLEZ LÓPEZ, P. El Cine En Barcelona, Una Generación Histórica: 1906-1923. PORTER I MOIX, Miquel ed., Universitat de Barcelona. Departament d'Història de l'Art, tesi doctoral defensada l'1 de març de 1984 [en línia: consulta el 27.09.2012]. Disponible a: http://hdl.handle.net/10803/22696 TDX/TDR. ISBN 978-84-694-4212-8.
# La Senyera

La Senyera és una marca de llimonades d'Alaquàs. La marca va ser fundada als anys 40, actualment forma part de l'empresa Tomás y Peris, fusió de dos fàbriques llimoneres d'Alaquàs i Aldaia. La Senyera funcionà com una franquícia, ja que a canvi d'un royalty, productors independents de diferents municipis valencians van utilitzar la marca. És una de les poques marques de llimonada valenciana que sobreviu al Segle XXI, si bé actualment el producte es realitza a les instal·lacions de La Flor del Júcar, a Polinyà.

## Referències

* 1 2 3 4 Lladró, Vicente. «Gaseosa La Señera, sin duda la primera. Las Provincias». Las Provincias, 23-06-2011. [Consulta: 13 novembre 2017].
* ↑ Soriano, Lola. «Gaseosas con sello valenciano. Las Provincias». Las Provincias, 31-08-2009. [Consulta: 13 novembre 2017].
# Leffe

* Per a altres significats, vegeu «Leffe (desambiguació)».
Leffe és un barri de la ciutat belga de Dinant, a la riba dreta del Mosa a la confluència amb el Fond de Leffe.
A l'edat mitjana, era un enclavament del Comtat de Namur dins del principat de Lieja. Des del segle xix fins a la crisi del tèxtil dels anys 1960, era un important centre de la indústria del tèxtil. A l'inici de la Primera Guera Mundial, el 23 d'agost de 1914 l'exèrcit imperial alemany hi va afusellar 147 obrers i el director de l'empresa Manufacture de Tissus, sense gaire raó. En total 679 persones van ser assassinades a Dinant pels alemanys, en un intent de trencar pel terror qualsevol voluntat de resistència a l'entorn del pont al Mosa estratègic per la invasió de França. Moltes dones i nens van trobar refugi a l'Abadia de la Mare de Déu.

## Llocs d'interès

* Abadia de la Mare de Déu, monestir premonstratenc, casa pairal de la cervesa epònima

## Persones

* Dominique Pire (1910-1969), Premi Nobel de la Pau (1958).

## Referències

* ↑ Pirlot, R. «850e anniversaire de l'abbaye de Leffe» (en francès). La Dernière Heure, 24-05-2002.
* 1 2 Deffet, Eric «La manufacture de Leffe anéantie» (en francès). Le Soir, 30-07-2014.
* ↑ Lipkes, Jeff. «6. Dinant: Introduction, Leffe». A: Rehearsals: The German Army in Belgium, August 1914 (en anglès). Lovaina: Leuven University Press, 2007, p. 257-294. ISBN 978-90-5867-596-5.
* ↑ Horne, John; Kramer, Alan. German Atrocities, 1914: A History of Denial (en anglès). Yale University Press, 2001, p. 46-51. ISBN 978-0-300-10791-3.
* ↑ Lembrée, Nicolas «Le fondateur des Iles de Paix est un "Lefti"» (en francès). Matélé, 07-01-2015.
# Barcelona Olímpica

Barcelona Olímpica és una escultura de 1996 de l'artista Joan Mora exposada a l'Escala d'Honor de la Casa de la Ciutat de Barcelona.

## Història

La obra va ser realitzada pel picapedrer i marbrista Joan Mora al seu taller de Sant Andreu de Palomar a Barcelona, l'any 1996. Va ser un encàrrec de Joan Antoni Samaranch, llavors president del Comitè Olímpic Internacional. La obra, realitzada amb pedra negra de Calatorao, representa una maleta amb una torxa olímpica hiperrealista, com agraïment del president del COI a Barcelona després dels Jocs que va acollir la ciutat el 1992.
El 25 d'abril de 1996 es va inaugurar l'escultura en el seu actual emplaçament, al vestíbul de la Casa de la Ciutat de Barcelona, a prop de l'Escala d'Honor, per l'escultor Joan Mora i Samaranch. El Vestíbul és un espai de grans proporcions conegut per albergar nombroses obres d'art d'artistes destacats com Joan Miró, Josep Clarà i Josep Maria Subirachs entre d'altres.
La nota a l'escultura deia:
| « | El president del Comité Internacional Olímpic. J.A. Samaranch a la seva ciutat en record dels jocs de la XXVa Olimpiada | » |
El 23 de juliol de 2016, el tinent d'alcalde del consistori barceloní, Gerardo Pisarello va informar que es retiraria l'escultura de la seva ubicació, a resposta d'una proposta de la CUP. Dies més tard, i després de diferents veus en contra d'aquesta retirada, l'Ajuntament va rectificar i va anunciar que només s'eliminaria qualsevol referència a Samaranch a l'escultura, degut al seu passat franquista. Dit canvi es va produir al mateix octubre.

## Vegeu també

* Art públic de Barcelona

## Referències

* ↑ «Barcelona Olímpica». Art Públic. Ajuntament de Barcelona. [Consulta: 8 abril 2018].
* ↑ «L'Ajuntament de Barcelona retirarà l'escultura de l'andreuenc Joan Mora que Samaranch va donar al consistori». andreuenc.cat, 24-07-2016 [Consulta: 8 abril 2018].
* ↑ Vila, Ivan «L'escultura olímpica de l'Ajuntament, indultada». elpuntavui.cat, 28-07-2016 [Consulta: 8 abril 2018].
* ↑ «Colau retira el nom a l'escultura que Samaranch va regalar al consistori». ccma.cat, 04-10-2016 [Consulta: 8 abril 2018].

## Bibliografia

* Capó, Jaume i Catasús, Aleix. Barcelona Esculturas. Edicions Polígrafa. Ajuntament de Barcelona, 2001. ISBN 84-343-0979-3.
# Leonardo Simão

Leonardo Simão (nascut el 5 de juny de 1953) és un metge i polític de Moçambic. Simão es va incorporar al govern del Frelimo el 1982 com a director de salut a Zambézia. El 1986 es va convertir en Ministre de Salut, i es va mantenir en aquest paper fins a les eleccions generals de Moçambic de 1994 quan va ser elegit parlamentari. Al desembre de 1994, Simão es va convertir en el Ministre d'Afers Exteriors i Cooperació de Moçambic sota la presidència de Joaquim Chissano, fins a febrer de 2005, quan Armando Guebuza, també de FRELIMO, es va convertir en el president de Moçambic, i va substituir Simão per Alcinda Abreu.

## Referències

* ↑ The Statesman's Year-Book 1993-94, p. 975
* ↑ Moçambique: onze mulheres no novo executivo, BBC.co

## Fonts

* Leonardo Simão a Africa Database
# Leonardo Suárez

Leonardo 'Leo' Gabriel Suárez (leoˈnaɾðo ˈswaɾes; 30 de març de 1996) és un futbolista professional argentí que juga com a volant dret pel Club América.

## Enllaços externs

* Leo Suárez a BDFutbol
* Leo Suárez, Fitxa a Soccerway
# Leuciscus danilewskii

Leuciscus danilewskii és una espècie de peix de la família dels ciprínids i de l'ordre dels cipriniformes.
Poden assolir els 22 cm de longitud. Viuen a la conca del riu Don.

## Referències

* 1 2 Romanov, Evgeny V.; Torres, Armi G. «Leuciscus danilewskii (Kessler, 1877) Danilevskii's dace». FishBase.
* ↑ Berg, L.S., 1964. Freshwater fishes of the U.S.S.R. and adjacent countries. volum 2, quarta edició. Israel Program for Scientific Translations Ltd, Jerusalem.

## Bibliografia

* Bogutskaya, N.G. i A.M. Naseka 2004: Catalogue of agnathans and fishes of fresh and brackish waters of Russia with comments on nomenclature and taxonomy. Russian Academy of Sciences, Moscou.
# Bautista Garcet Granell

Bautista Garcet Granell (14 de febrer de 1899 - 28 de juliol de 1936) va ser un sindicalista i polític espanyol, membre del Partit Comunista, diputat en el Congrés en la candidatura del Front Popular a les eleccions de 1936.
Durant el fracassat cop d'estat el 18 de juliol de 1936 que va donar lloc a la Guerra Civil, Garcet es trobava a Còrdova, recentment tornat de Madrid i va ser detingut el mateix dia de la revolta, 18 de juliol de 1936, en sortir de la seva casa del barri de Don Félix, quan es dirigia al Govern Civil per parlar amb el governador civil perquè hi havia rumors d'alçament i es deia que el Governador havia canviat de bàndol. En aquests moments es creia que es tractava d'un alçament de poca importància.
Pel camí es va sumar a una comitiva fúnebre, ja que en preguntar pel mort, va resultar tractar-se d'un conegut. En passar per davant de la caserna de la guàrdia civil el van reconèixer i van detenir. Va ser afusellat al cementiri de San Rafael el 28 de juliol juntament amb el diputat socialista Antonio Acuña Carballar. El Batalló Bautista Garcet de l'exèrcit republicà va rebre aquest nom en el seu honor.

## Referències

* La segunda muerte de Bautista Garcés, El Día de Córdoba, 7 d'octubre de 2008.
* Fitxa al Congrés dels Diputats.
# Bautevila

Bautevila (francès Beauteville) és un municipi occità del Lauraguès, en el Llenguadoc, del departament de l'Alta Garona, a la regió d'Occitània.

## Referències

* ↑ Toponímia occitana
# Batalla de Qantish

La batalla de Qantish és una de les batalles de la Fitna, la guerra civil que va esclatar en el Califat de Còrdova a la mort d'Abd-al-Màlik, el fill i successor d'Almansor.

## Antecedents

Abd-ar-Rahman Sanxuelo, hàjib del califa Hixam II va decidir sortir en expedició contra el regne de Lleó, i l'oposició instigada per Muhàmmad ibn Hixam al-Mahdí va organitzar una revolta obligant a Hixam II a abdicar proclamant califa a Muhàmmad ibn Hixam al-Mahdí i es van apoderar de Madínat az-Zahrà a finals del 1008 o principis del 1009. Sanxuelo encara disposava de l'exèrcit i finalment va decidir retornar a la capital per recuperar el poder, però de camí les seves forces el van abandonar i fou capturat prop de la ciutat per emissaris del nou califa, que el van matar el 3 de març del 1009.
Els amazics liderats per Sulayman al-Mustaín es van oposar a Muhàmmad al-Mahdí i els dos pretendents al califat es van dirigir a Burgos per demanar suport a Sanç I Garcia de Castella, que finalment es va decidir per Sulayman a canvi de la cessió immediata de territoris a la frontera del Duero (San Esteban, Clunia, Osma i Gorma), i la promesa de noves cessions (Castrobon, Meconia i Berlanga) i passant per Madínat Salim (l'actual Medinaceli) van derrotar l'exèrcit de Wàdih, governador d'Ath-Thaghr al-Àwsat (marca mitjana) a la batalla d'Al-Qulaiya, per continuar en camí a Qúrtuba.

## Batalla

Muhàmmad II al-Mahdí va reforçar les defenses de la capital i va dirigir-se a l'encontre amb un exèrcit heterogeni amb molts reclutes sense formació militar, sent derrotat a Jabal Qantish (l'actual Jabalquinto) el 5 de novembre de 1009 perdent més de deu mil homes, morts o ofegats en la fugida a l'intentar creuar el Guadalquivir. Els 600 genets de Sanç I Garcia de Castella van tenir un protagonisme decisiu en la victòria de Sulaymán.

## Conseqüències

Els amazics liderats per Sulayman al-Mustaín van entrar a Qúrtuba deposant a Muhàmmad II al-Mahdí, que va fugir a Tulàytula, on va seguir actuant com a califa.

## Referències

* ↑ (anglès)Peter C. Scales, The Fall of the Caliphate of Córdoba, cap. 6 Google Llibres
# Leptodactylus plaumanni

Leptodactylus plaumanni és una espècie de granota que viu a l'Argentina, el Brasil i, possiblement també, el Paraguai.
Està amenaçada d'extinció per la pèrdua del seu hàbitat natural.

## Referències

* Lavilla, E., Garcia, P., Kwet, A. & Baldo, D. 2004. Leptodactylus plaumanni. Llista Vermella d'Espècies Amenaçades de la UICN 2006. Consulta: 16 de gener de 2008.
# Leptodactylus pustulatus

Leptodactylus pustulatus és una espècie de granota que viu al Brasil.

## Referències

* Bastos, R., Heyer, R. & Silvano, D. 2004. Leptodactylus pustulatus. Llista Vermella d'Espècies Amenaçades de la UICN 2006. Consulta: 16 de gener de 2008.
# Leptocereus

Leptocereus és un gènere de cactus natius de Cuba, Antilles i les illes del Carib.

## Taxonomia

* Leptocereus arboreus
* Leptocereus assurgens
* Leptocereus carinatus
* Leptocereus ekmanii
* Leptocereus grantianus
* Leptocereus leonii
* Leptocereus maxonii
* Leptocereus paniculatus
* Leptocereus prostratus
* Leptocereus quadricostatus
* Leptocereus santamarinae
* Leptocereus scopulophilus
* Leptocereus sylvestris
* Leptocereus weingartianus
* Leptocereus wrightii
# Bennwil

Bennwil és un municipi del cantó de Basilea-Camp (Suïssa), situat al districte de Waldenburg.

## Enllaços externs

* Bennwil en Alemany, Francès o Italià al Diccionari històric de Suïssa.
* Web oficial del municipi
# Barranc del Comunet

El Barranc del Comunet, és un barranc del terme de Sant Esteve de la Sarga, a la zona de Sant Esteve de la Sarga.
Es forma a 1.098,8 m. alt., a la Creueta, del Montsec d'Alsamora, en un collet del Camí del Coll d'Ares, des d'on davalla cap a ponent fins a abocar-se en el barranc del Grau.

## Referències

* ↑ «Barranc del Comunet». Gran Enciclopèdia Catalana. Barcelona: Grup Enciclopèdia Catalana.
* ↑ «barranc del Comunet». Institut Cartogràfic de Catalunya.
# Barbus bifrenatus

Barbus bifrenatus és una espècie de peix cipriniforme de la família dels ciprínids.

## Morfologia

Els mascles poden assolir els 7 cm de longitud total.

## Distribució geogràfica

Es troba al nord de l'Àfrica Austral.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Benoît Salmon

Benoît Salmon (Dinan, Bretanya, 9 de maig de 1974) és un ciclista francès, professional entre 1996 i 2008. En el seu palmarès destaca la victòria a la classificació dels joves del Tour de França de 1999 i el Gran Premi del Midi Libre del mateix any.
Des del 2010 és director esportiu del Vélo Club La Pomme Marseille.

## Palmarès

* 1996
** 1r a la Fletxa Ardenesa
* 1998
** 1r al Tour de Valclusa i vencedor d'una etapa
* 1999
** 1r al Gran Premi del Midi Libre i vencedor d'una etapa
** 1r de la Classificació dels joves del Tour de França
* 2001
** Vencedor d'una etapa del Gran Premi del Midi Libre

### Resultats al Tour de França

* 1997. Desqualificat (18a etapa)
* 1998. 28è de la classificació general
* 1999. 16è de la classificació general. 1r de la Classificació dels joves
* 2000. 127è de la classificació general
* 2001. 35è de la classificació general
* 2004. 83è de la classificació general
* 2006. 39è de la classificació general
* 2007. 125è de la classificació general

### Resultats a la Volta a Espanya

* 2002. 83è de la classificació general

## Enllaços externs

* Fitxa a sitiodeciclismo.net
* Benoît Salmon a ProCyclingStats
# Lincoln (Dakota del Nord)

Lincoln és una població dels Estats Units a l'estat de Dakota del Nord. Segons el cens del 2000 tenia 1.730 habitants.

## Demografia

Segons el cens del 2000, Lincoln tenia 1.730 habitants, 527 habitatges, i 452 famílies. La densitat de població era de 654,9 hab./km².
Dels 527 habitatges en un 63,2% hi vivien nens de menys de 18 anys, en un 67,9% hi vivien parelles casades, en un 13,9% dones solteres, i en un 14,2% no eren unitats familiars. En l'11,4% dels habitatges hi vivien persones soles l'1,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,28 i el nombre mitjà de persones que vivien en cada família era de 3,53.
Per edats la població es repartia de la següent manera: un 40,2% tenia menys de 18 anys, un 6,8% entre 18 i 24, un 37,2% entre 25 i 44, un 13,6% de 45 a 60 i un 2,2% 65 anys o més.
L'edat mediana era de 27 anys. Per cada 100 dones de 18 o més anys hi havia 99 homes.
La renda mediana per habitatge era de 38.884 $ i la renda mediana per família de 40.703 $. Els homes tenien una renda mediana de 28.417 $ mentre que les dones 18.438 $. La renda per capita de la població era de 13.233 $. Entorn del 3,1% de les famílies i el 3,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lincoln». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Lincoln». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].